น้ำมันดิบปิดบวก 74 เซนต์
สัญญาน้ำมันดิบตลาดนิวยอร์กปิดบวก 74 เซนต์ขานรับอียูไฟเขียวช่วยกรีซ
23 ก.ค. 2554

สัญญาน้ำมันดิบตลาดนิวยอร์กปิดบวก 74 เซนต์ขานรับอียูไฟเขียวช่วยกรีซ
สัญญน้ำมันดิบ NYMEX (New York Mercantile Exchange) ส่งมอบเดือนก.ย.ปิดบวก 74 เซนต์ แตะที่ 99.87 ดอลลาร์/บาร์เรล หลังจากทะยานขึ้นแตะระดับ 100.19 ดอลลาร์/บาร์เรล ซึ่งเป็นระดับสูงสุดนับตั้งแต่วันที่ 10 มิ.ย.
ส่วนสัญญาน้ำมันดิบเบรนท์ที่ตลาด ICE กรุงลอนดอนส่งมอบเดือนก.ย.พุ่งขึ้น 1.41 ดอลลาร์ ปิดที่ 118.67 ดอลลาร์/บาร์เรล
ประชุมผู้นำยูโรโซนมีมติให้ความช่วยเหลือกรีซรอบที่ 2 เป็นวงเงินทั้งสิ้น 1.09 แสนล้านยูโร  โดยมีเป้าหมายที่จะควบคุมวิกฤติหนี้ในยูโรโซนที่ยืดเยื้อมานานถึง 18 เดือน นอกจากนี้ ที่ประชุมยังมีมติเปิดทางให้ภาคเอกชนเข้ามีส่วนในการแก้ปัญหาหนี้กรีซโดยสมัครใจ โดยประมาณการว่า ภาคเอกชนจะช่วยรับภาระการแก้ปัญหาหนี้กรีซมูลค่า 3.7 หมื่นล้านดอลลาร์ในอีก 3 ปีข้างหน้า